Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2022/C 172/05)

Denne meddelelse offentliggøres i overensstemmelse med artikel 17, stk. 5 i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Freisa d’Asti«

PDO-IT-A1180-AM03

Meddelelsesdato: 21.12.2021

BESKRIVELSE AF OG BEGRUNDELSE FOR DEN GODKENDTE ÆNDRING

1. Druesorter

Beskrivelse:

I stedet for kun at fremstille vin af sorten Freisa gives der nu mulighed for at anvende 10 % af andre ikke-aromatiske sorter, der egner sig til dyrkning i Piemonte-regionen.

Begrundelse: Druesorten Freisa, som er den foretrukne sort i området, anvendes hovedsagelig til fremstilling af vine med den beskyttede oprindelsesbetegnelse »Freisa d’Asti«, hvori der ikke indgår nogen anden sort. Vi ønsker imidlertid at give mulighed for at anvende små mængder af andre sorter, der er repræsentative og traditionelt dyrkes i regionen (bortset fra de aromatiske sorter), navnlig de lokale sorter, der allerede er egnede til dyrkning i Piemonte-regionen.

Denne ændring vedrører den nuværende produktspecifikations artikel 2 (druesorter).

2. Vindyrkningsmetoder

Der tilføjes mere detaljerede specifikationer vedrørende følgende punkter:

1. Jordenes særlige beskaffenhed, placering og soleksponering præciseres.

2. Beplantningstætheden, som ikke var omfattet af den tidligere udgave, præciseres.

3. Nødvanding er tilladt.

Begrundelse:

1. Affattelsen forbedres i forhold til den tidligere udgave af produktspecifikationen.

2. Der tilføjes en mindste beplantningstæthed for nyplantede eller genbeplantede vindyrkningsarealer, beregnet til 3 500 vinstokke pr. hektar, for at tilpasse vindyrkningsarealerne bedre til regionens nuværende vindyrkningsregler, navnlig med hensyn til plantningsafstanden.

3. Der gives mulighed for at anvende nødkunstvanding, når det i særligt varme og tørre år (som er blevet mere ekstreme på grund af de aktuelle klimaændringer), navnlig på vindyrkningsarealer i områder med sandjord, er nødvendigt at anvende denne praksis for at beskytte vinstokkene og de relevante produktionsår. Denne ændring vedrører produktspecifikationens artikel 4 (Regler for vindyrkningen).

3. Vindyrkningsmetoder

Beskrivelse:

1. Korrektion: Oplysningerne om udbytter og det naturlige minimumsalkoholindhold i volumen er blevet omorganiseret og opstillet i en tabel.

2. Det naturlige minimumsalkoholindhold udtrykt i volumen i »Freisa d’Asti« og »Freisa d’Asti« Frizzante forhøjes fra 10,50 til 11 % vol., mens den for »Freisa d’Asti« Superiore øges fra 11,50 til 12,00 % vol.

Begrundelse:

1. Tal for udbytte og alkoholindhold er angivet i en tabel, så de er nemmere at forstå og slå op efter.

2. Producenternes hensigt er at forbedre kvaliteten af »Freisa d’Asti«-vine og inddrage de resultater, der er opnået ved de seneste års høst. I den forbindelse øges druernes naturlige minimumsalkoholindhold udtrykt i volumen med 0,5 % vol.

Denne ændring vedrører den nuværende produktspecifikations artikel 4.

4. Vinfremstillingspraksis

1. Følgende sætning:

»Det maksimale drue-/vinudbytte må ikke overstige 70 %.«

er blevet suppleret som følger:

»Hvis dette udbytte overstiger værdien af ovennævnte procentdel, men ikke overstiger 75 %, må den kontrollerede oprindelsesbetegnelse ikke anvendes på den overskydende vin. Over denne procentsats må høsten som helhed ikke betegnes CDO.«

Beskrivelse: Der er tilføjet bestemmelser for at dække overskudsproduktion, som ikke var medtaget i den tidligere udgave.

Begrundelse: Formålet med denne ændring er at forbedre nøjagtigheden af produktspecifikationens bestemmelser vedrørende udbytte.

2. Følgende sætning:

»Freisa d’Asti«-vin kan, hvis den lagres indtil den 1. november i året efter høståret, være forsynet med den supplerende specifikation »Superiore« på etiketten.

er blevet omformuleret som følger:

»»Freisa d’Asti«Superiore«-vin skal lagres i træfade indtil den 1. november i året efter høståret og i mindst 6 måneder."

Beskrivelse: Lagringsperioden for vinene præciseres, og det gøres obligatorisk at anvende træfade for kategorien Superiore.

Begrundelse: På baggrund af de undersøgelser, der er foretaget i vinkælderen ved fremstillingen af »Freisa d’Asti«Superiore, skal denne type lagres på træfade i mindst 6 måneder. Dette forbedrer vinens kvalitet betydeligt på grund af modningsgraden af de tanniner, der allerede findes naturligt i Freisa-druerne, hvilket giver vinen en fløjlsagtig dybde og elegance.

3. Sætningen:

»Den kontrollerede oprindelsesbetegnelse »Freisa d’Asti« kan anvendes til at beskrive »natural sparkling« og »natural semi-sparkling«, der fremstilles ved sekundær gæring af naturligt restsukker i halvsød eller sød vin, der konserveres ved gentagen filtrering og/eller køling.«

er blevet ændret som følger:

»De mousserende vine og perlevin, der omhandles i denne produktspecifikation, skal fremstilles efter autoklavemetoden eller ved gæring på flaske.«

Beskrivelse: Der fastsættes en produktionsmetode for »Freisa d’Asti« Spumante mousserende vin og for sekundær gæring af »Freisa d’Asti« Frizzante.

Begrundelse: Af klarhedshensyn specificeres gæringsmetoden for perlevin og mousserende kategorier. Dette kan ske i autoklaver efter Martinotti- eller Charmat-metoden eller på flaske efter den klassiske metode eller champagnemetoden.

Denne ændring vedrørende obligatorisk lagring af Superiore-typen på træfade i mindst 6 måneder berører artikel 5 i produktspecifikationen og afsnit 5 (Ønologiske fremgangsmåder) i enhedsdokumentet.

5. Egenskaber ved forbrug

1. Beskrivelse: Deskriptorerne for vintypen »Freisa d’Asti« ændres for at udvide intervallet »fra tør til middelsød«, og ordene »udsøgt eftersmag af hindbær« erstattes med »fløjlsagtig, harmonisk, fra livlig til tannisk«. Det minimale totale alkoholindhold udtrykt i volumen forhøjes fra 11 % til 11,50 % vol., og vinens alkoholindhold og druesort præciseres. Det totale syreindhold sænkes til 4,5 g/l, mens minimumsindholdet af sukkerfrit ekstrakt forhøjes til 21 g/l. Begrundelse: Hvad angår den tidligere anvendte terminologi er det besluttet at fjerne beskrivelser, der ikke altid lader sig genkende i vinene. Produktionsområdet udvides på grundlag af restsukkerindholdet, og den livlige udgave tilføjes. »Freisa d’Asti«-vine er varierede og yderst alsidige, hvilket afspejler producenternes mange forskellige fortolkninger af, hvad de ønsker, deres vin skal være. For at forbedre vinenes kvalitet er det besluttet at øge alkoholindholdet med en halv grad og øge det sukkerfrie ekstrakt med to point. Det totale minimumssyreindhold sænkes: De forskellige undersøgelser, som producenterne har gennemført i årenes løb, og som har til formål at fremstille en mere fløjlsagtig vin, har givet en meget positiv feedback og påskønnelse fra forbrugerne.

2. Type: »Freisa d’Asti« Superiore Beskrivelse: For sorten »Freisa d’Asti«Superiore tilføjes betegnelsen »tør« til beskrivelsen af smagen. Begrundelse: En række bedrifter har testet »Freisa d’Asti«Superiore og opnået kommerciel succes og godkendelse fra forbrugernes side, hvilket har givet den en klar anerkendelse som en struktureret vin uden restsukkerindhold, der opnår sin fulde karakter gennem en lagringsperiode i træfade. Beskrivelse: Det totale minimumsalkoholindhold udtrykt i volumen øges fra 11,50 % til 12,50 % vol. Det minimale totale syreindhold sænkes til 4,5 g/l, og minimumsindholdet af sukkerfrit ekstrakt øges til 23 g/l. Begrundelse: Denne type vin har det stærkeste udtryk, når alkoholindholdet og det sukkerfrie ekstrakt øges. Ændrede klimatiske forhold har påvirket de fænologiske faser og druernes modning, så de modner tidligere, og det ledsages ofte af en reduktion af mostens syrlige komponent. Et fald i vinsyreindhold på 1 g/l giver vine, der er mere fløjlsagtige og har større kommerciel succes.

3. Type: »Freisa d’Asti« Spumante Beskrivelse: For »Freisa d’Asti« Spumante ændres farvedeskriptorerne fra granatrød eller lys kirsebærrød til rubinrød, eventuelt til forskellige intensiteter af granatrød, eller lyserød. Begrundelse: De nye teknikker til fremstilling af mousserende vin og resultaterne af de forsøg, som bedrifterne har gennemført, har givet vine med mere levende farver i retning af rubinrød eller lyserød vin.

4. Beskrivelse: Smagsdeskriptorerne er blevet udvidet med tilføjelsen af udtrykkene »extra brut«, »brut«, »extra dry«, »dry«, »demi sec« og »sweet«. Begrundelse: Efter flere års forsøg har producenterne valgt en varieret palet af mousserende vine, der er skræddersyet til at opfylde markedets behov.

5. Beskrivelse: »Freisa d’Asti« Spumante har et totalt minimumsalkoholindhold udtrykt i volumen på 12 % vol. Begrundelse: Teksten om vine med betegnelsen »Vigna« er blevet ajourført.

6. Type: »Freisa d’Asti« Frizzante Beskrivelse: »Freisa d’Asti« Frizzante-serien udvides ved at genindføre typen »tør«. Begrundelse: De tidligere udgaver af produktspecifikationen omfattede i forvejen kategorien »tør«, som producenterne af betegnelsen altid havde fremstillet, men som var udeladt ved en fejl i den tidligere udgave. Beskrivelse: Det totale minimumsalkoholindhold udtrykt i volumen forhøjes til 11,5 % vol., dog til 12 % vol. for vine med betegnelsen »Vigna«. Det minimale totale syreindhold sænkes til 4,5 g/l, mens minimumsindholdet af sukkerfrit ekstrakt forhøjes til 21 g/l. Begrundelse: Ligesom for de andre typer, der er omfattet af produktspecifikationen, er det efter flere års forsøg besluttet at øge alkoholindholdet, herunder for angivelsen »Vigna«, sænke det minimale totale syreindhold og øge det sukkerfrie ekstrakt. Ændringerne vedrører produktspecifikationens artikel 6, (Egenskaber ved forbrug), og enhedsdokuments afsnit 4 (Beskrivelse af vinene).

6. Mærkningsregler

Beskrivelse: Der tilføjes mulighed for at medtage henvisningen til den største geografiske enhed på etiketten.

Begrundelse: I overensstemmelse med gældende lovgivning er det nu muligt at anvende henvisningen til den større geografiske enhed »Piemonte«, hvilket er navnet på den region, hvor det afgrænsede geografiske område for den beskyttede oprindelsesbetegnelse »Freisa d’Asti« ligger.

Denne ændring vedrører artikel 7 i produktspecifikationen og afsnit 9 (Supplerende bestemmelser vedrørende mærkning) i enhedsdokumentet.

7. Emballering

Beskrivelse: Artikel 8 (Emballage) tilføjes med angivelse af de forskellige typer beholdere og kapaciteter, der er tilladt: »For så vidt angår vinemballage som omhandlet i artikel 1 er alle beholdere, der er omfattet af gældende lovgivning, tilladt for så vidt angår den type materialer, der påtænkes at komme i berøring med fødevarer, med undtagelse af polyethylenterephthalat (herefter »PET«), og et rumindhold på mindst 18,7 cl, med undtagelse af beholdere på 200 cl.«

Begrundelse: Denne artikel var ikke medtaget i den tidligere udgave af produktspecifikationen. Det blev derfor taget i betragtning, at emballeringskravene bør føjes til produktspecifikationen.

2. De tilladte lukkesystemer, som ikke var angivet i den tidligere udgave af specifikationen, er i overensstemmelse med gældende lovgivning. Beskrivelse: Både de godkendte og ikke-tilladte flaskelukningssystemer beskrives. Begrundelse: Denne bestemmelse, som ikke indgik i den tidligere udgave af produktspecifikationen, tilføjes. De lukkesystemer, der er fastsat i den gældende lovgivning, er derfor tilladt, med undtagelse af crown corks og plastpropper for den mousserende type. Denne ændring vedrører den nuværende produktspecifikations artikel 8 (Emballage).

8. Korrektioner

— Med tilføjelsen af artikel 8 i produktspecifikationen om bestemmelserne om emballage omnummereres artiklen om tilknytningen til miljøet til artikel 9, og artiklen om kontrolinstansen omnummereres til artikel 10.

— Afsnittet om »Kontaktoplysninger« opdateres. Ændringen vedrører artikel 10 i produktspecifikationen (Henvisninger til kontrolinstansen) og afsnit (Generelle oplysninger — punkt 2 — Ansøgerens kontaktoplysninger, interesserede parter, kompetente kontrolmyndigheder og kontrolinstans) i enhedsdokumentet.

ENHEDSDOKUMENT

1. Produktets betegnelse

Freisa d’Asti

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vine

4. Mousserende vin

8. Perlevin

4. Beskrivelse af vinen/vinene

1. »Freisa d’Asti« og »Freisa d’Asti« Superiore

KORTFATTET TEKSTBESKRIVELSE

Farve: rubinrød i retning af granatrød med alderen; Aroma: frugtagtig og karakteristisk; Smag: fra tør til middelsød, tør for superiore- og vigna-typen, harmonisk, undertiden livlig, let tannisk; minimalt totalt alkoholindhold udtrykt i volumen: 11,50 % vol., 12,00 % vol. for vin med betegnelsen Vigna, minimumsindhold af sukkerfrit ekstrakt 21 g/l; 12,50 % vol. for superiore, minimumsindhold af sukkerfrit ekstrakt: 23 g/l.

De parametre, der ikke fremgår af nedenstående tabel, overholder de grænseværdier, der er fastsat i national lovgivning og i EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

2. »Freisa d’Asti« Frizzante

KORTFATTET TEKSTBESKRIVELSE

Farve: rubinrød i retning af granatrød Aroma: frugtagtig og markant Skum: levende og flygtigt Aroma: frugtagtig med en delikat duft af hindbær og roser Smag: fra tørre til middelsøde, friske, med en udsøgt eftersmag af hindbær Minimalt totalt alkoholindhold i volumen: 11,50 % vol., 12,50 % vol. for Vigna-sorten.

Minimumsindhold af sukkerfrit ekstrakt: g/l.

De analyseparametre, der ikke fremgår af nedenstående tabel, overholder de grænseværdier, der er fastsat i national lovgivning og i EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

3. »Freisa d’Asti« Spumante

KORTFATTET TEKSTBESKRIVELSE

Farve: rubinrød, eventuelt i retning af granatrød af varierende intensitet eller lyserød Skum: fint og langvarigt Aroma: karakteristisk delikat hindbær og rosa Smag: fra ekstratør til sød, frisk, med en udsøgt eftersmag af hindbær Minimalt totalt alkoholindhold i volumen: 11,00 % vol., 12,00 % vol. for »Vigna«-betegnelsen

Minimumsindhold af sukkerfrit ekstrakt: 21 g/l.

De analyseparametre, der ikke fremgår af nedenstående tabel, overholder de grænseværdier, der er fastsat i national lovgivning og i EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 5,5 gram pr. liter udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

5. Vinfremstillingsmetoder

5.1. Særlige ønologiske fremgangsmåder

1. Særlig ønologisk fremgangsmåde

Særlig ønologisk fremgangsmåde

»Freisa d’Asti« af typen Superiore (Kat.1 — Vin) lagres indtil den 1. november i året efter høståret, herunder 6 måneder i træfade.

5.2. Maksimalt udbytte:

1. »Freisa d’Asti«, herunder Superiore, »Freisa d’Asti« Frizzante og Spumante 8 000 kg druer pr. hektar

6. Afgrænset geografisk område

Produktionsområdet ligger i regionen Piemonte i bakkelandskabet i provinsen Asti med undtagelse af kommunerne Cellarengo d’Asti og Villanova d’Asti.

7. Primær(e) druesort(er)

Freisa N.

8. Tilknytning til det geografiske område

»Freisa d’Asti« BOB

Druesorten Freisa synes oprindelig at have spredt sig fra området nordvest for Monferrato på grænsen mellem Piemontes tertiære afvandingsområde, Torinos morænebakke og, administrativt, mellem provinserne Asti og Torino. Dette bekræftes af eksempler på navnet »Freisa« i registre fra det 16. århundrede i Chieri kommune. Druesorten Freisa blev plantet vidt og bredt i Asti-regionen og var den næstmest populære druesort efter Barbera, der blev dyrket i mange kommuner på venstre side af Tanaro-floden.

Sorten blev i vidt omfang dyrket på grund af dens særlige ønologiske egenskaber og dens fremragende potentiale som druesort, der kan korrigere andre vine på grund af dens friske frugtagtige aromaer og stærke tanninindhold. Den fremstilles oftest i ren form uden at indgå i blanding med andre druesorter, og såvel »vivace«- og perlevinsudgaverne som de mousserende udgaver, hvad enten de er tørre eller halvtørre, er alle traditionelle vine.

B) Oplysninger om produktets kvalitet eller egenskaber, som hovedsagelig eller udelukkende kan tilskrives det geografiske miljø

Da den er temmelig modstandsdygtig over for skimmelsygdomme, men ikke tørke, dyrkes den i Asti-regionen normalt halvvejs oppe på bakkeskråninger, der ikke udsættes for alt for meget sollys.

C) Beskrivelse af årsagssammenhængen mellem de aspekter, der henvises til i henholdsvis punkt A) og punkt B).

Den gamle druesort i Piemonte, som er udbredt i hele Monferrato Astigiano, er mest populær i den nordlige del af Asti-provinsen. »Freisa d’Asti«-vin kan fremstilles i forskellige udgaver, og i traditionelle landbrugssamfund fremstilles den også som sød vin.

9. Andre vigtige betingelser (emballering, mærkning og andre krav)

Anvendelse af større geografiske enheder

Retlig ramme:

EU-lovgivning

Type yderligere betingelse:

Supplerende bestemmelser vedrørende mærkning

Beskrivelse af betingelsen:

Det er tilladt at anvende den største geografiske enhed »Piemonte« på etiketten og ved præsentationen af de vine, der er omhandlet i artikel 1 i produktspecifikationen, i overensstemmelse med artikel 29, stk. 6, i lov nr. 238/2016.

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/17671

(1) EUT L 9 af 11.1.2019, s. 2.